**נוסח הדלקת נרות שבת (לאישה)**

לאחר הדלקת הנרות עוצמת האשה את עיניה או מכסה אותן בידיה, מברכת ושוב מסתכלת בנרות:  
  
בָּרוּךְ אַתָּה יְיָ אֱלֹהֵינוּ מֶלֶךְ הָעוֹלָם   
אֲשֶׁר קִדְּשָׁנוּ בְּמִצְוֹתָיו וְצִוָּנוּ לְהַדְלִיק נֵר שֶׁל שַׁבָּת.  
  
יְהִי רָצוֹן מִלְּפָנֶיךָ, יְיָ אֱלֹהַי אֱלֹהֵי יִשְׂרָאֵל, שֶׁתְּחוֹנֵן אוֹתִי וְאֶת אִישִׁי וְאֶת כֹּל קְרוֹבַי, וְתִתֶּן לָנוּ וּלְכָל יִשְׂרָאֵל חַיִּים טוֹבִים וַאֲרֻכִּים, וְתִזְכְּרֵנוּ בְּזִכְרוֹן טוֹבָה וּבְרָכָה, וְתִפְקְדֵנוּ בִּפְקֻדַּת יְשׁוּעָה וְרַחֲמִים, וְתַשְׁכֵּן שְׁכִינָתְךָ בֵּינֵינוּ, וְזַכֵּנוּ לְגַדֵּל בָּנִים וּבְנֵי בָנִים חֲכָמִים וּנְבוֹנִים אוֹהֲבֵי יְיָ, יִרְאֵי אֱלֹהִים, אַנְשֵׁי אֱמֶת זֶרַע קֹדֶשׁ, בַּיְיָ דְּבֵקִים וּמְאִירִים אֶת הָעוֹלָם בְּתּוֹרָה וּבְמַעֲשִׂים טוֹבִים וּבְכָל מְלֶאכֶת עֲבוֹדַת הַבּוֹרֵא. אָנָּא, שְׁמַע אֶת תְּחִנָּתִי בִּזְכוּת שָׂרָה וְרִבְקָה רָחֵל וְלֵאָה אִמּוֹתֵינוּ, וְהָאֵר נֵרֵנוּ שֶׁלֹּא יִכְבֶּה לְעוֹלָם וָעֶד, וְהָאֵר פָּנֶיךָ וְנִוָּשֵׁעָה. אָמֵן.

**לפי נוסח ספרד, מוסיפים את התוספות הבאות:**

**לִפְנֵי הַהַדְלָקָה נהוג לתת צדקה ואז לומר את הברכה הבאה:**   
אֲנִי (פְּלוֹנִית בַּת פְּלוֹנִית) תּוֹרֶמֶת כֶּסֶף זֶה לִצְדָקָה וָחֶסֶד, לְצִדְקַת אֲבוֹתֵינוּ הַקְּדוֹשִׁים אַבְרָהָם יִצְחָק וְיַעֲקֹב,  שָׂרָה רִבְקָה רָחֵל וְלֵאָה, וְר' מֵאִיר בַּעַל הַנֵּס וְר' שִׁמְעוֹן בַּר יוֹחַאי, זְכוּתָם תגֵן עָלֵינוּ,  וִיהִי רָצוֹן שֶׁבִּזְכוּתָם תִּתְקַבֵּל תְּפִלָּתִי לִפְנֵי ה' יִתְבָּרַךְ:   
אֱלָהָא דְרַבִּי מֵאִיר עֲנֵנִי:   
בִּזְכוּתֵיהּ דְּבַר יוֹחַאי עֲנֵנִי:   
  
**אַחַר הַהַדְלָקָה נהוג לומר:**  
יְהִי רָצוֹן מִלִּפָנֶיךָ יְהֹוָה אֱלֹהַי אֱלֹהֵי יִשְׂרָאֵל, שֶׁזְּכוּת אֲבוֹתֵינוּ הַקְּדוֹשִׁים יַעֲמֹד לִי וּלְבַעֲלִי וּלְבָנַי וְלִבְנוֹתַי וּלְכָל בְּנֵי בֵיתֵנוּ, וּבִזְכוּת מִצְוַת הַצְּדָקָה וְהַחֶסֶד תָּחוֹן אוֹתָנוּ וְאֶת כָּל עַמְּךָ בֵּית יִשְׂרָאֵל, וְתַשְׁפִּיעַ עָלֵינוּ שֶׁפַע בְּרָכָה וְחַיִּים טוֹבִים וְשָׁלוֹם וּפַרְנָסָה טוֹבָה וּבְרִיאוּת אֵיתָנָה וְהַצְלָחָה בְּגַשְׁמִיּוּת וּבְרוּחָנִיּוּת, וְתִפְקְדֵנוּ בִּפְקֻדַּת יְשׁוּעָה וְרַחֲמִים לְעָבְדְּךָ בְּלֵבָב שָׁלֵם,   
וְתַשְׁלִים בָּתֵּינוּ וְתַשְׁכֵּן שְׁכִינָתְךָ בֵּינֵינוּ, וְתֵן לָנוּ עֹשֶׁר וְכָבוֹד וַאֲרִיכוּת יָמִים וְשָׁנִים, וְתִשְׁלַח רְפוּאָה שְׁלֵמָה לְכָל חוֹלֵי עַמְּךָ בֵּית יִשְׂרָאֵל:

וְזַכֵּנִי לְגַדֵּל בָּנִים וּבְנֵי בָנִים, תַּלְמִידֵי חֲכָמִים וּנְבוֹנִים, הָעוֹסְקִים בַּתּוֹרָה וְיִרְאֵי אֱלֹהִים, אַנְשֵׁי אֱמֶת זֶרַע קֹדֶשׁ, דְּבֵקִים בְּךָ וְרוֹדְפֵי מִצְוֹת,  וְאַל יִשְׁלֹט בָּנוּ עַיִן הָרַע וּפֶגַע רַע וְשׁוּם חֹלִי:   
אָנָּא יְהֹוָה אֱלֹהַי, שְׁמַע נָא אֶת תְּחִנָּתִי בָּעֵת הַזֹּאת בִּזְכוּת אֲבוֹתֵינוּ הַקְּדוֹשִׁים אַבְרָהָם יִצְחָק וְיַעֲקֹב, וּבִזְכוּת אִמּוֹתֵינוּ שָׂרָה רִבְקָה רָחֵל וְלֵאָה.  
וְהָאֵר נֵרֵנוּ שֶׁלֹּא יִכְבֶּה לְעוֹלָם. וְהָאֵר פָּנֶיךָ - וְנִוָּשֵׁעַ, וּזְכוּת מִצְוַת הַצְּדָקָה וְהַדְלָקַת נֵרוֹת שַׁבָּת קֹדֶשׁ (כשחל יום טוב בשבת יש להוסיף: "ויום טוב")   
תַּעֲמֹד לִי וּתְקַבֵּל תְּפִלָּתִי בְּרָצוֹן   
אָמֵן: